Eurovision Song Contest 1972

Eurovision Song Contest 1972 var den 17. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen ble arrangert lørdag 25. mars 1972 i Usher Hall i Edinburgh i Storbritannia. Egentlig skulle Monaco ha stått vertskap etter å ha vunnet året før, men den monegaskiske kringkasteren hadde verken økonomi eller kapasitet til å arrangere finalen. Dermed trådte BBC inn som vert, slik kringkasteren også hadde gjort i 1960 og 1963. Dette var fjerde gang Storbritannia arrangerte finalen, og programleder var Moira Shearer.

Konkurransen samlet 18 deltakerland, de samme landene som året før. Avstemningsmetoden med to tilstedeværende dommere fra hvert land, ble videreført dette året. 

Luxembourg vant sin tredje seier til da med «Après toi», fremført av greske Vicky Leandros. Vertslandet Storbritannia ble nummer to med gruppen The New Seekers og «Beg, Steal or Borrow». I likhet med vinnerlåten ble også denne sangen en stor hit i Europa etter finalen. Tyskland ble nummer tre for tredje år på rad, mens Nederland og Østerrike utgjorde resten av topp fem. Norge var for første gang representert av en duo, og av en utlending: Grethe Kausland og svenske Benny Borg. De fremførte «Småting», skrevet av Kåre Grøttum og Ivar Børsum. Det norske bidraget ble nummer 14 av 18. 

 Sendingen 
I 1971 vant Monaco med «Un banc, une arbre, une rue», og dermed var det Monaco som skulle arrangere Eurovision Song Contest 1972. Etter seieren ønsket den monegaskiske kringkasteren TMC å arrangere 1972-konkurransen på en friluftsarena i juni. Kanalen prøvde også å fremskynde ferdigstillelsen av en ny innendørsarena i Monaco, uten å lykkes.

TMC søkte støtte fra den franske allmennkringkasteren ORTF. De to kringkasterne ble imidlertid ikke enige om konkurransen skulle holdes i Monaco eller Frankrike. Til slutt trådte Den europeiske kringkastingsunion inn og tilbød arrangementet til Spania og Tyskland som ble nummer to og tre i 1971, men begge takket nei. Til slutt fikk EBU overtalt BBC til å arrangere finalen i 1972, og dette var tredje gang BBC trådte inn som reserve-vert. Monaco er det eneste landet i konkurransen som har vunnet, men som ikke har arrangert en finale.
venstre|miniatyr|Usher Hall har kapasitet til opptil 2200 publikummere.
BBC la for første gang finalen utenfor London, til Edinburgh i Skottland. Det er også eneste gang BBC har arrangert konkurransen utenfor England. Finalen ble avholdt i konsertarenaen Usher Hall med Moira Shearer som programleder. Atten land – de samme som året før – stilte i konkurransen, og startrekkefølgen ble avgjort ved loddtrekning. På samme måte som tidligere ble programmet kringkastet til mange land som ikke deltok, blant annet flere østeuropeiske land, Brasil og flere asiatiske land. Sendingen hadde et potensielt publikum på 400 millioner seere. Sendingen varte i 1 time og 45 minutter. 

Stemmesystemet var det samme som året før. Hvert deltakerland hadde to lekdommere på plass i Edinburgh, og hver av dommerne bedømte de andre landenes sanger med poeng fra 1 til 5. De 36 dommerne hørte og bedømte bidragene fra storsalen i Edinburgh Castle. 

Etter en kort presentasjonvideo om Edinburgh ønsket programleder Moira Shearer velkommen på engelsk og fransk, før Tyskland gikk på scenen som første land. For første gang i konkurransens historie ble det brukt en videovegg som viste bilder av artistene, navn og sangtitler. Pausenummeret før avstemningen var en kortfilm fra Edinburgh Military Tattoo, filmet fire år tidligere. 

Irlands bidrag ble for første, og hittil eneste, gang fremført på irsk. Den store favoritten dette året var vertsnasjonen som stilte med den populære popgruppen The New Seekers og låten «Beg, Steal or Borrow». Norge var det sjette bidraget på scenen, rett etter Storbritannia. Nest siste land ut var Luxembourg med Vicky Leandros og «Après toi». Leandros hadde også deltatt for Luxembourg fem år tidligere og gjort kommersiell suksess med «L'amour est bleu». I 1967 ble hun nummer fire, men denne gang gikk hun helt til topps – foran Storbritannia som fikk sin åttende andreplass i konkurransen. Yves Desca, som hadde skrevet vinnersangen, skrev også teksten til «Un banc, un arbre, une rue», som vant året før. Han ble dermed den første som vant konkurransen to ganger, den første som vant den for to ulike land, og den første som vant to år på rad.

Vinnerlåten «Après toi» ble en stor hit i hele Europa etter finalen. Den engelske versjonen, «Come What May», lå 16 uker på den britiske singellisten med en andreplass som høyeste notering. Den nådde også toppen i Nederland, Sveits og Belgia. I Norge ble imidlertid andreplassen «Beg, Steal or Borrow» en enda større hit. Det britiske bidraget toppet VG-lista åtte uker på rad, mens «Après toi» lå på andreplass på listen. Også fjerdeplassen, nederlandske «Als het om de liefde gaat», ble en stor hit i Norge. Grethe Kausland spilte den inn under tittelen «Sommeren er her», mens Stein Ingebrigtsen og Inger Lise Rypdal spilte den inn i nytt arrangement under tittelen «Hva har vel du».

Finland, Sverige og Norge ble henholdsvis nummer 12, 13 og 14. Vinner fra året før, Monaco, ble nummer 16, mens Malta kom på sisteplass for andre år på rad.

 Norges bidrag 
miniatyr|Sandra og Andres fikk en stor hit med «Als het om de liefde gaat».
For første gang representerte en duo Norge. Grethe Kausland og Benny Borg vant den norske finalen med «Småting», skrevet av Kåre Grøttum og Ivar Børsum. Benny Borg er svensk og dette var også første gang Norge ble representert av en utenlandsk artist. Med til Edinburgh var Carsten Klouman for første gang med som norsk dirigent. Roald Øyen kommenterte sendingen for NRK Fjernsynet og NRK Radio, og de to norske jurymedlemmene var Sonja Abusdahl og Rachel Nord.

Kausland sa i et radiointervju fem år senere at hun og Borg ikke hadde særlig støtteopplegg under uken i Edinburgh. Mens de fleste andre artistene hadde managere og proft støtteapparat og PR-opplegg rundt seg, var det lite slikt for Norges duo: «Vi hadde et stensilert A4-ark fra NRK, hvor det sto hvem som var med og så videre. Mens alle de andre hadde reklame i fire trykk, pluss presanger og plater», sa Kausland.

«Småting» fikk til sammen 73 poeng fra de internasjonale dommerne og ble nummer 14 av 18. Dette var likevel bedre enn Norges to foregående plasseringer: sisteplass i 1969 og nest sisteplass i 1971.

 Avstemningen 
EBU brukte det samme avstemningssystemet som året før. Hvert deltakerland stilte med to dommere som var på plass i Edingburgh. Den ene dommeren måtte være under 25 år, og den andre måtte være over 25. I tillegg måtte det være minst ti år mellom de to dommerne. Hver dommer bedømte de andre landenes sanger med poeng fra 1 til 5. Hvert land ga dermed mellom 2 til 10 poeng til hvert av de andre landene. Et land kunne dermed få minimum 34 poeng, og maksimalt 170 poeng. Clifford Brown var EBUs konkurransesjef og ansvarlig for avstemningen.  

Under avstemningen stemte tre og tre land om gangen, direkte fra storsalen i Edinburgh Castle. Hvert jurymedlem avga poengene sine for åpen skjerm ved å vippe opp små tavler påført den respektive poengsummen. Poengene for de seks dommerne fra tre land ble deretter summert og plottet inn i den elektroniske poengtavlen.  

Luxembourg tok ledelsen fra start, med Nederland og Storbritannia like bak. Luxembourg og Nederland holdt følge et stykke uti avstemningen, men så begynte Luxembourg å dra ifra. På slutten av avstemningen gikk også Storbritannia og Tyskland forbi Nederland.  

Til slutt vant Luxembourg med 128 poeng, 14 poeng foran Storbritannia på andreplass. Dette var Luxembourgs tredje seier i konkurransen, og Storbritannias åttende andreplass. De norske dommerne ga 8 poeng til Luxembourg og full pott til Storbritannia.

 Deltakere 
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr.LandArtistSangSpråkNorsk oversettelsePlassPoeng01   Mary Roos«Nur die Liebe läßt uns leben» Tysk Bare kjærligheten lar oss leve310702  Betty Mars«Comé-comédie» Fransk Komisk komedie118103   Sandie Jones«Ceol an Ghrá»IrskMusikken av kjærlighet157204   Spania  Jaime Morey«Amanece» SpanskDet gryr108305  The New Seekers«Beg, Steal or Borrow» Engelsk Tigge, stjele eller låne211406   Grethe Kausland og Benny Borg«Småting» Norsk –147307    Carlos Mendes «A festa da vida»PortugisiskLivets fest79008   Véronique Müller«C'est la chanson de mon amour» Fransk Det er sangen om min kjærlighet88809  Helen og Joseph«L-imħabba» Maltesisk Kjærlighet184810    Päivi Paunu og Kim Floor «Muistathan»FinskHusker du?127811   Milestones«Falter im Wind» Tysk Sommerfugl i vinden510012   Nicola di Bari«I giorni dell'arcobaleno» Italiensk Regnbuens dager69213   Tereza Kesovija«Muzika i ti» Serbokroatisk Musikk og deg98714   Family Four«Härliga sommardag» Svensk Herlige sommerdag137515    Anne-Marie Godart og Peter MacLane«Comme on s'aime» FranskSom vi elsker hverandre166516  Serge og Christine Ghisoland«À la folie ou pas du tout» Fransk Med lidenskap eller ikke i det hele tatt175517   Vicky Leandros«Après toi» Fransk Etter deg112818   Sandra og Andres«Als het om de liefde gaat» Nederlandsk Alt som dreier seg om kjærlighet4106

 Tilbakevendende artister 
ArtistLandDeltokMerknader1966Deltok for MonacoVicky Leandros19671968Family Four1971

 Poengtavle 
Tavlen er ordnet etter stemmerekkefølgen i finalen.
DeltakerlandPoenggivende landSumPlass869566545575887761073552972354235267868111434464363433554657215 Spania755 3863445327835583108962 10482777969488114243654 5257325444647314347742 6524947471059074565472 478554647588832426222 5222332244818433656433 3344586878126666355754 68105459100545323679666 486665926745854524332 498868795353354245437 5755751343435622553343 4456516234252335423224 63551798921087646891087891281668898563963965271064

 Toppoeng 
Hvert land kunne gi inntil 10 poeng til hvert bidrag. Under er en oversikt over alle 10-poengere som ble avgitt under avstemningen.
AntallMottakerlandLand som ga 10 poeng:2 LuxembourgStorbritannia, Jugoslavia1 ØsterrikeSverige PortugalLuxembourg StorbritanniaNorge

 Jurymedlemmer 
Hvert deltakerland stilte med to jurymedlemmer som var på plass i Luxembourg. Det ene jurymedlemmet måtte være under 25 år, mens den andre måtte være over 25. I tillegg måtte det være minst ti år mellom dem.
LandUnder 25 årOver 25 årKilde TysklandIkke kjent FrankrikeIkke kjent IrlandIkke kjent SpaniaEmma CohenLuis María Ansón StorbritanniaDoreen SamuelRobert Bruce Walker NorgeRachel NordSigne Abusdahl  PortugalPedro Sousa MacedoMaria João Aguiar SveitsIkke kjent MaltaMary Rose MalliaJoe Zerafa FinlandMerita MerikoskiÅke Granholm ØsterrikeIkke kjent ItaliaIkke kjent JugoslaviaVera  ZlokovićVeljko BakasunVladimir Pinzovski SverigeTitti SjöblomArne Domnérus MonacoIkke kjent BelgiaIkke kjent LuxembourgNicole WassermannPaul Weitz NederlandJennifer BaljetHendrik Cornelis Wagter

 Dirigenter 
Mens Malcolm Lockyer var sjefdirigent, hadde de fleste land med sin egen dirigent. Under er en liste over deltakerlandenes dirigenter, listet etter startrekkefølgen.
LandDirigent TysklandPaul Kuhn FrankrikeFranck Pourcel IrlandColman Pearce SpaniaAugusto Algueró StorbritanniaDavid Mackay Norge Carsten Klouman PortugalRichard Hill SveitsJean-Pierre Festi MaltaCharles Camilleri FinlandOssi Runne ØsterrikeErich Kleinschuster ItaliaGianfranco Reverberi JugoslaviaNikica Kalogjera SverigeMats Olsson MonacoRaymond Bernard BelgiaFrancis Bay LuxembourgHenri Segers NederlandHarry van Hoof

 Kommentatorer og kringkastere 
Finalen ble kringkastet til 28 land: direkte til alle de 18 deltakerlandene, i tillegg til ti ikke-deltakende land. De fleste kringkasterne hadde kommentatorer som formidlet informasjon, farger og hendelser direkte til seerne hjemme. Oversikt over kommentatorer, dirigenter og poengopplesere under Eurovision Song Contest 1972:
LandKringkasterKanalKommentatorKilde BelgiaBRTBRTNederlandsk: Herman VerelstRTBRTBFransk: Arlette Vincent FinlandYleTV-ohjelma 1Finsk: Heikki SeppäläYleisohjelmaFinsk: Matti PaalosmaaRuotsinkielinen ohjelmaSvensk: Åke Grandell FrankrikeORTFPremière ChaînePierre Tchernia IrlandRTÉRTÉMike MurphyRTÉ RadioLiam Devally ItaliaRaiProgramma NazionaleRenato TaglianiSecondo Programma JugoslaviaJRTTV Beograd 1Serbisk: Milovan IlićTV Ljublijana 1Slovensk: Tomaž TerčekTV Zagreb 1Kroatisk: Oliver Mlakar LuxembourgCLTTélé-LuxembourgJacques Navadic MaltaMTPBSMTS, National NetworkNorman Hamilton MonacoTélé Monte-CarloBrukte Frankrikes kommentator NederlandNOSNederland 1Pim Jacobs NorgeNRKNRK FjernsynetRoald ØyenNRK RadioRoald Øyen, sendt i opptak fra 22.30 PortugalRTPI ProgramaHenrique Mendes SpaniaTVETVE 1Julio RicoRNERadio NacionalUkjent StorbritanniaBBCBBC1Terry WoganBBC Radio 1, BBC Radio 2Pete MurrayBFBSBFBS RadioTerry James SveitsSRG SSRTV DRSTysk: Theodor HallerDRS 1Tysk: Ukjent, sendt i opptak 27. mars 1972TSRFransk: Georges HardyRSR 2Fransk: Robert BurnierTSIItaliensk: Giovanni Bertini SverigeSveriges RadioTV1Bo BillténSR P3Björn Bjelfvenstam TysklandARDDeutsches FernsehenHanns Verres ØsterrikeORFFS2Ernst Grissemann

 Kommentatorer og sendinger i ikke-deltakende land 
Ifølge arrangøren ble konkurransen overført enten direkte eller i opptak til ti ikke-deltakende land. For første gang ble konkurransen overført til asiatiske land som Japan, Taiwan, Thailand, Filippinene og Hongkong. Brasil, Hellas og Israel sendte også konkurransen, mens Island og Ungarn sendte den i opptak måneden etter. Under er bekreftede sendinger:
LandKringkasterKanalKommentatorKilde IslandRÚVSjónvarpiðBjörn Matthíasson, sendt i opptak 17. april 1972 HellasEIRTEIRTMako Georgiadou UngarnMTVMagyar TelevízióUkjent, sendt i opptak 5. april 1972

 Referanser 

 Eksterne lenker 


Kategori:Musikk i 1972
Kategori:1972 i Skottland
Kategori:Eurovision Song Contest